Senaatin palatsi (Kreml)

Senaatin palatsi () on Moskovan Kremlissä sijaitseva historiallinen hallintorakennus, joka on Venäjän presidentin ensisijainen virka-asunto Kremlin suuren palatsin ohella. Senaatin palatsi sijaitsee Kremlin koillisosassa lähellä Punaista toria.

Palatsissa ovat muun muassa Venäjän presidentin työhuone, Venäjän turvallisuusneuvoston kokoushuone ja Venäjän presidentin kirjasto. Useat kokous- ja juhlasalit ovat presidentin käytössä erilaisissa tilaisuuksissa.Inside the Kremlin  Der Spiegel 2.3.2012. Viitattu 5.5.2023.Media Guidebook, s. 36–50  Kremlin.ru. Viitattu 5.5.2023. Nykyinen Venäjän presidentti Vladimir Putin ei asu Kremlissä,Matthew Impelli: Where Does Putin Live? A Look at the Russian President's Residences  Newsweek 17.3.2022. Viitattu 5.5.2023. mutta hän työskentelee ja osallistuu hallituksen istuntoihin Senaatin palatsissa.

Historia
Arkkitehti Matvei Kazakovin suunnittelema palatsi rakennettiin vuosina 1776–1787 keisarinna Katariina Suuren määräyksestä.Senate  Moscow Kremlin Museums. Viitattu 5.5.2023. Se oli alkujaan suunniteltu Moskovan kuvernementin aateliskokousten paikaksi, mutta siihen päätettiinkin sijoittaa kaksi hallitsevan senaatin osastoa, jotka siirrettiin Moskovaan Venäjän keisarikunnan silloisesta pääkaupungista Pietarista. Palatsi rakennettiin Kremlin arsenaalin sekä Ihmeiden luostarin ja Kristuksen taivaaseenastumisen luostarin välissä olleelle tontille, joka sitä ennen oli ollut viimeinen Kremlin alueella yksityisomistuksessa ollut maa-alue. Tontilla olivat sijainneet Trubetskoin ja Barjatinskin ruhtinassukujen talot. Vuoteen 1865 palatsissa toimi myös arkkitehtikoulu.Сенат  Moscow.org. Viitattu 5.5.2023.

Neuvostoliiton aikana palatsissa toimivat kansankomissaarien neuvosto ja sittemmin Neuvostoliiton hallitus. Siellä asuivat vuodesta 1918 alkaen myös Neuvostoliiton johtajat, mukaan lukien Vladimir Lenin ja Josif Stalin. Katariinan salissa pidettiin muun muassa politbyroon kokouksia. Rakennus restauroitiin vuosina 1992–1995 ja muutettiin Venäjän presidentin virka-asunnoksi. Palatsissa sijaitseva Leninin entinen työhuone oli vuosina 1955–1994 museona.

Venäjän–Ukrainan sodan aikana senaatin palatsia vastaan tehtiin väitetysti 2.–3. toukokuuta 2023 välisenä yönä epäonnistunut lennokki-isku. Lennokki tiettävästi tuhottiin rakennuksen yllä.Ville Similä: Tämä tiedetään väitetystä lennokki-iskusta Kremliin Helsingin Sanomat 4.5.2023. Viitattu 5.5.2023.

Arkkitehtuuri ja ympäristö
Senaatin palatsi edustaa tyylisuunnaltaan varhaista uusklassismia. Nelikerroksinen palatsi on pohjakaavaltaan kolmionmuotoinen. Pääjulkisivu on läntisellä sivulla, vastapäätä arsenaalin rakennusta. Senaatin palatsi ja arsenaali ovat samankorkuisia. Julkisivun keskellä on sisäpihalle johtava porttikäytävä, jota koristaa portiikki joonialaisine pylväineen. Siipirakennukset jakavat palatsin sisäpihan kolmeen osaan, joista pääsisäpiha on viisikulmion ja kaksi sivusisäpihaa kolmion muotoisia. Palatsin itäpäässä on suurella vihreällä kupolilla katettu Katariinan sali, jonka halkaisija on 24,7 metriä ja korkeus 27 metriä.The Senate  The Moscow Kremlin (Internet Archive). Viitattu 5.5.2023.

Kupolin katolla liehuu aina suuri Venäjän lippu. Lippu painaa 20 kiloa, ja sen jatkuva liehuminen on varmistettu puhaltimien avulla.

Kremlin muurissa on palatsin kohdalla alkuaan 1490-luvulla rakennettu Senatskaja-torni eli Senaatin torni. Sen edessä muurin toisella puolella on Leninin mausoleumi.Senastkaya Tower  Moscow Kremlin Museums. Viitattu 5.5.2023. Senaatin palatsin eteläpuolelle historiallisten luostarien paikalle rakennettiin vuonna 1934 nimellä rakennus 14 tunnettu Neuvostoliiton hallintorakennus, joka purettiin talvella 2015–2016.Kremlin Presidium building demolished for future archaeological dig  Tass 17.12.2015. Viitattu 5.5.2023.

Lähteet

Aiheesta muualla

Luokka:Moskovan Kreml
Luokka:Moskovan palatsit
Luokka:Venäjän virka-asunnot